અગાઉ રિયાલિટી શો અને ડાન્સ પ્લેટફોર્મ ઓછા હોવાને કારણે પડતી મુશ્કેલી અંગે માધુરીએ કહ્યું, ‘જ્યારે કોઈ ડાન્સ શીખે છે ત્યારે ડાન્સ ક્યાં શીખ્યા? ગુરુ કોણ હતા? જેવી બાબતો ધ્યાને લેવાય છે. વૈજયંતી માલા, વહિદા રહેમાન, હેલન, જેની કેલી વિગેરે ક્લાસિકલમાં ટ્રેન્ડ ડાન્સર રહી ચૂક્યાં છે. જેઓ ડાન્સને એક ઊંચાઈએ લઈ ગયાં.’ ક્લાસિકલ ડાન્સર, બોલીવૂડ ડાન્સર જેવા ગ્રુપોમાં ડાન્સ કોમ્યુનિટી વહેંચાઈ હોવાથી આ આયોજન કરાયું હતું. ડાન્સ અંગે ટેરેન્સે કહ્યું, ‘માધુરીના ડાન્સની વાત જ જુદી છે. તે તેની પર્સનાલિટીનો પ્રભાવ પણ ડાન્સમાં ઉતારતી. હું આજે પણ તેનો ડાન્સ જોઉં છું અને પસંદ કરું છું.’